Έκθεση Διοικητικού Συμβουλίου  – 30 Ιουνίου 2024 
 
28 
 
 
αποτελεσματικού Πλαισίου Διαχείρισης Λειτουργικού Κινδύνου («ΠΔΛΚ») και ενός Συστήματος Εσωτερικού Ελέγχου («ΣΕΕ») για 
την παρακολούθηση, αξιολόγηση και διαχείριση του ΛΚ. 
Η μονάδα ΛΚ είναι υπεύθυνη για την ανάπτυξη και εφαρμογή ενός αποτελεσματικού πλαισίου (πολιτικών, μεθοδολογιών και 
διαδικασιών) για τη διαχείριση των αναλαμβανόμενων λειτουργικών κινδύνων, σύμφωνα με τη στρατηγική κινδύνων και κεφαλαίου 
του Ομίλου και τις εποπτικές απαιτήσεις. Η μονάδα ΛΚ είναι επίσης υπεύθυνη για την ενημέρωση της ανώτερης διοίκησης και των 
αρμόδιων επιτροπών του Ομίλου για την εξέλιξη των εν λόγω κινδύνων. 
Βασικά εργαλεία και μηχανισμοί που αποτελούν μέρος του ΠΔΛΚ και συμβάλλουν στον εντοπισμό, στην αξιολόγηση, στη μέτρηση, 
στο μετριασμό και στην παρακολούθηση του ΛK, είναι ενδεικτικά: 
 
Η μεθοδολογία Αξιολόγησης Κινδύνων και Μηχανισμών Ελέγχου (Risk & Control Assessment - RCSA), η οποία 
υλοποιήθηκε για τη διασφάλιση μιας τυποποιημένης και διαφανούς προσέγγισης για τον εντοπισμό, την αξιολόγηση, τη 
μέτρηση των ΛΚ που είναι εγγενείς στις δραστηριότητες όλων των μονάδων του Ομίλου, καθώς και για την αξιολόγηση 
των μηχανισμών ελέγχων που εφαρμόζονται για το μετριασμό των σημαντικών κινδύνων που αναγνωρίζονται. 
 
Η διαδικασία συλλογής πραγματικών συμβάντων και ζημιών ΛΚ, η οποία έχει θεμελιώδη ρόλο καθώς και πολλαπλές 
χρήσεις στη διαχείριση κινδύνων. Τα δεδομένα που συλλέγονται μέσω της συγκεκριμένης διαδικασίας είναι αντικείμενο 
ανάλυσης και αναφορών προς τις αρμόδιες επιτροπές του Ομίλου και τις εποπτικές αρχές.  Όλα τα κρίσιμα συμβάντα 
υπόκεινται σε λεπτομερή ανάλυση ως προς τις αιτίες που τα προκάλεσαν, με στόχο τον εντοπισμό αδυναμιών και την 
αντιμετώπισή τους μέσω διορθωτικών ενεργειών. 
 
Το Πλαίσιο Διάθεσης Ανάληψης Κινδύνου (Risk Appetite Framework - RAF) το οποίο αποτελείται από συγκεκριμένες 
ποσοτικές και ποιοτικές διατυπώσεις ανάληψης κινδύνου. Οι ποσοτικές διατυπώσεις είναι βασικοί μετρήσιμοι δείκτες, 
για τους οποίους ορίζονται συγκεκριμένα όρια ανοχής, προκειμένου να παρακολουθείται ότι οι ΛΚ διατηρούνται σε 
αποδεκτά επίπεδα. Οι ποιοτικές διατυπώσεις απηχούν την πρόθεση και δέσμευση του Ομίλου ως προς την αντιμετώπιση 
συγκεκριμένων σημαντικών κατηγοριών ΛΚ που θα μπορούσαν να επιφέρουν επιπτώσεις στην απόδοση και στη φήμη του 
Ομίλου. 
 
Η διαδικασία Ανάλυσης Ακραίων Σεναρίων ΛK, στόχος της οποίας είναι ο εμπλουτισμός των εσωτερικών δεδομένων με 
σπάνια αλλά εύλογα γεγονότα που ενδέχεται να επιφέρουν σημαντικές δυσμενείς οικονομικές ή/και μη οικονομικές 
επιπτώσεις στον Όμιλο. Τα ακραία σενάρια χρησιμοποιούνται για τον εμπλουτισμό των εσωτερικών μετρήσεων πιθανών 
ζημιών. Χρησιμοποιούνται επίσης ως δεδομένα που τροφοδοτούν τα μοντέλα υπολογισμού Εσωτερικών Κεφαλαίων και 
VaR για τον ΛΚ, ενώ έμμεσα, χρησιμοποιούνται και για την αξιολόγηση της επάρκειας των ασφαλιστικών καλύψεων. 
 
Η μεθοδολογία υπολογισμού εσωτερικού κεφαλαίου & VaR για τον ΛΚ.  Στόχος της μεθοδολογίας είναι η εκτίμηση του 
απαιτούμενου εσωτερικού κεφαλαίου ως VaR, μέσω προσομοίωσης και συνδυαστικής χρήσης κατανομών ζημιών που 
προέρχονται από 3 βασικούς τύπους εσωτερικών δεδομένων: πραγματικά περιστατικά και ζημιές ΛΚ, RCSA και ακραία 
σενάρια. Τα ανωτέρω δεδομένα, σε συνδυασμό, παρέχουν μια ολοκληρωμένη και αντιπροσωπευτική εικόνα των 
κινδύνων (πραγματικών και δυνητικών), δεδομένου του υφιστάμενου ΣΕΕ. Για την αξιολόγηση του απαιτούμενου 
εσωτερικού κεφαλαίου, η μεθοδολογία λαμβάνει υπόψη τη συμβολή του πλαισίου ασφαλιστικών καλύψεων του Ομίλου. 
 
Οι αυτόνομες ασκήσεις αξιολόγησης κινδύνου, γνωστές ως ORAPs (Operational Risk Assessment Processes) που 
διεξάγονται για πρωτοβουλίες και έργα του Ομίλου που πληρούν συγκεκριμένα κριτήρια κρισιμότητας και 
πολυπλοκότητας.  Σκοπός των ασκήσεων αυτών είναι ο εντοπισμός, η αξιολόγηση, η παρακολούθηση και η μέτρηση 
πιθανών ΛΚ (τόσο στο πλαίσιο της υλοποίησης του έργου όσο και μετά την ολοκλήρωσή του) και η διαχείριση τους μέσω 
της εφαρμογής διορθωτικών ενεργειών. 
 
 Η διαδικασία ελέγχου προϊόντων, σύμφωνα με την οποία οι υπεύθυνοι (Product Managers) υποβάλλουν προτάσεις 
νέων προϊόντων/υπηρεσιών και συντονίζουν τις σχετικές Ομάδες Εργασίας (Product Working Groups - PWG), 
προκειμένου τα προϊόντα και οι υπηρεσίες να ελεγχθούν για ΛΚ. Η Μονάδα ΛK συμμετέχει στα PWGs και συμβάλλει στον